Mukhang nagsimula na ang kalbaryo mo.
Sabihan mo 'ko pag nahanap mo ang libro.
Malay mo.
Baka 'yon ang…
paraan para makatakas ka sa impiyernong 'to.
Kagagawan niya ang lahat!
Pinatay ni Noh Suk-min ang nanay niya at si Do-gyeong!
Siya rin ang nagtangkang pumatay kay Do Do-hee.
Si Noh Suk-min, ang gagong 'yon,
ang diyablo.
Walang pinaniniwalaan si Mama dati, at lalong hindi siya relihiyosa.
Pero bigla siyang natutong mangumpisal araw-araw mula no'ng mamatay sila!
Sa tingin mo, bakit kaya?
Ano ba 'yong gustong-gusto niyang linisin, ha?
Ano ba ang ikinatatakot niya, ha?
Lahat ng pabor at pagmamahal na binigay niya sa 'yo,
susi 'yon para mapunta siya sa langit.
Hindi totoo 'yan.
Sinungaling ka!
E di siya mismo ang tanungin mo.
Nasa langit man siya o impiyerno,
ikaw mismo ang magtanong sa kaniya!
Ayos lang ba kayo, sir?
Sir!
Sa wakas, nasaksihan ko na rin ang kapangyarihan mo.
Patayin mo na ako para sabay tayong mapunta sa impiyerno.
Maglalaho ka kapag pumatay ka ng tao.
Mapanganib na bagay
ang kaalaman na walang lakas.
Gu-won!
Hindi man kita puwedeng patayin,
pero puwedeng-puwede kitang pahirapan.
Sa huli, magmamakaawa kang patayin kita.
Tama na 'yan, Gu-won.
Ipaubaya na natin siya sa mga pulis.
Walang kuwenta 'yon.
Wala silang mahahanap na ebidensiya laban sa 'kin.
Kahit hibla ng buhok ko hindi n'yo mahahawakan.
May isang piraso ng ebidensiya na nabigo kang ipadispatsa.
Si Kim…
Se-ra.
Sa loob ng mahabang panahon,
nababahala sa takot ang asawa ko na baka di siya piliin ng nanay niya
na humalili sa posisyon niya.
Kaya gumawa siya ng paraan.
Paano mo nakalap ang mga impormasyong 'to nang di niya nalalaman?
Buong akala niya…
wala akong alam.
Kahit kailan, problema talaga ang pamilya.
Sana naging mas mabait ka sa pamilya mo.
Makipagkasundo ka sa 'kin.
Kunin mo ang kaluluwa ko o kahit anong gusto mo.
Pero pakiusap,
walang puwedeng makaalam nito.
Mula ngayon, lulubayan ko na si Do-hee.
Pangako.
Para namang maniniwala ako riyan.
Sukdulan ang kasamaan mo.
Ang mga hayop na tulad mo
ang umaagaw sa trabaho ko.
Sumuko ka na, Noh Suk-min.
Wala ka nang matatakbuhan.
Nagkakamali ka.
Puwede akong pumunta sa impiyerno.
Hindi!
EPISODE 14 OUR PERSONAL HELL
Lahat ng ito para lang maging chairman?
Siya ba ang diyablo o ano?
Hindi ako makapaniwalang naloko ni Noh Suk-min ang lahat.
Tinawagan mo na ba ang pamilya niya?
Oo, tinawagan ko na sina Ms. Noh Su-ahn at Mr. Ju Seok-hoon.
Isipin mo 'yon,
pareho silang malapit sa biktima at sa suspek.
Grabe.
Ms. Noh.
Totoo ba?
Pinatay ba talaga ng kapatid ko si Mama?
Parang gano'n na nga.
Patay na si Chairman Noh Suk-min ng Mirae Group
matapos nitong tumalon mula sa isang gusali.
-Ang chairman ng Mirae Group? -Inakusahan siya
ng pagpatay sa yumaong Chairwoman Ju, na naging usap-usapan din.
Lumalabas din na siya ang utak sa nakalipas na pangungurakot
at corporate malfeasance na nangyari sa buong kompanya.
Habang patuloy na hinahanap ang katawan niya,
ayon sa pulisya…
Talaga bang patay na siya?
Kung buhay pa siya,
mahahanap ko siya.
Sinubukan ko siyang hanapin
gamit ang kapangyarihan ko,
pero walang nangyari.
Mas maaga sana akong dumating.
Patawad.
Ayos lang.
Wala 'to.
Mr. Jeong.
Pasensiya na sa biglaan kong pagpunta.
Galing ka ba sa presinto?
Kumusta na si Do-hee?
Natagpuan na ba nila ang katawan?
Hindi pa.
Nahihirapan silang hanapin ito.
Mukhang aabutin pa nang isang buwan bago lumutang ang katawan pag taglamig.
Kumusta ang asawa niya?
Siguradong aaksyunan agad ng pulisya ang kasong ito
dahil sa detalyadong pahayag niya.
Nga pala, paano mo siya nakumbinsi?
Ipinamukha ko sa kaniya ang katotohanan.
Nakakatakot talaga ang mga tao.
Sarili niyang ina pinatay niya,
tapos ipinagkanulo niya pa ang anak niya.
Ginamit niya ang buong pamilya niya
para matupad ang mga plano niya.
Nakagagawa ng mas masahol na bagay ang mga tao, higit pa sa lahat.
May sinabing…
kakaiba si Noh Suk-min sa 'kin.
Ano 'yon?
Na si Madam Ju raw
ang pumatay sa mga magulang ko.
Ano? Kalokohan 'yan.
-'Wag mong sabihing naniniwala ka. -Alam kong kalokohan 'yon.
Pero naguguluhan ako.
Walang dahilan si Tita Cheon-suk para gawin 'yon.
Binisita raw siya ni Papa
no'ng araw na namatay sila.
Dahil may malaking mamumuhunan, kaya pinagbantaan niya si Madam Ju.
'Wag kang maniwala, Do-hee.
Sigurado akong sinabi niya lang 'yon para saktan ka.
Ano'ng tingin mo
sa sinabi ni Noh Suk-min?
Imposibleng mangyari 'yon.
Sana nga.
Si Tita Cheon-suk ang nag-alis kay Do-hee mula sa mala-impiyerno niyang buhay.
Kung totoo ngang siya ang nagpahirap sa buhay ni Do-hee,
tiyak manlulumo 'yon.
Na kasinungalingan lang pala ang lahat ng pinaniwalaan niya
buong buhay niya.
Gu-won.
Ano 'yon?
Gusto ko lang malaman kung nandiyan ka.
Nandito lang ako sa tabi mo.
Tawagin mo lang ang pangalan ko.
Palagi akong sasagot.
Gu-won.
Oo, Do-hee.
Gu-won.
Oo, Do-hee.
Gu-won.
Oo, nandito ako.
CHAIRMAN NOH SUK-MIN NG MIRAE GROUP NAGPAKAMATAY
Di-umano, naroon din sa lugar si CEO Do Do-hee
no'ng tumalon si Chairman Noh Suk-min mula sa gusali…
Sundan n'yo na lang ang pahayag namin.
-Hindi maganda ang sinulat n'yo. -Isa 'tong trahedya,
-pero makakaraos din ang lahat. -Wala kaming balak
na magpa-interbiyu.
Ang opisyal na pahayag namin…
-Hello? Nandiyan ka ba? -Hello?
Nakikinig ka ba? Hello?
'Wag na kayong mag-aksaya ng lakas sa mga walang kuwentang bagay
at bumalik na kayong lahat sa trabaho.
Dapat bang
magsagawa tayo ng eksorsismo?
Eksorsismo?
Ang daming namamatay.
Siguradong may dahilan.
Tingin ko, may sumpa 'tong kompanya natin, e.
Magastos ang eksorsismo.
Isa pa, hindi ako sigurado
kung tatalab 'yon.
E kung kausapin ko kaya si Ms. Do?
-Tungkol sa eksorsismo? -Oo.
Ang sabi ko, balik na sa trabaho.
-Opo, ma'am. -Opo, ma'am.
Ma'am,
nagkalat po ang mga reporter.
Baka kailangan po nating gumawa ng human shield
para matulungan si Ms. Do na makadaan.
Magandang uma…
Hindi pala maganda ang umaga.
Paano siya nakalusot sa maraming tao?
Gusto mo pa ba ng dagdag na trabaho?
Hindi na po.
Abala na po ako sa pag-aasikaso ng programa.
Maraming tayong ginagawa, di ba?
Bilisan na nga natin.
Pasok.
Buti ligtas kayong nakarating.
Salamat sa kapangyarihan ni Gu-won.
Nagkakagulo sila sa labas.
Pero maghintay lang tayo.
Maya-maya wala na 'yan.
May kailangan ba akong pirmahan?
Hindi ito para sa 'kin.
Para sa inyo po 'yan.
Teka. Sinusubukan mo ba akong palayasin gamit 'yan?
Hindi sa gano'n.
Ang dami lang kasing nangyayaring kamalasan.
'Wag kang mag-alala. Tapos na ang lahat.
Di ko inakalang may pagkauto-uto ka pala.
Mahal 'yan!
Ito.
Salamat sa pag-aalala mo, Ms. Shin.
Naiintindihan ko po.
Parang nakikita ko sa 'yo si Mr. Park.
Mukhang mas malakas ang anting-anting na nasa tabi niya.
Pasok.
Nandito po si Ms. Jin Ga-young.
Kain.
Ito ang pinakamasarap na pagkain dito.
Bukas na ang huling pagtatanghal ko.
Humihingi ka ba ng tawad?
Hindi ako marunong humingi ng tawad.
Hindi naman mababawi ng ilang salita ang nangyari.
Ginagawa lang ng mga tao 'yon para gumaan ang loob nila.
Mali na
niloko kita
at inasam ko ang kamatayan ni Ms. Do.
Hayaan mo na siya.
Kailangang mamatay ni Do Do-hee para mabuhay ka!
Kung mapunta ka ulit sa gano'ng sitwasyon,
iba ba ang magiging pasiya mo?
Hindi.
Ganito talaga ako
at ang paraan ng pagmamahal ko kay Director Jeong.
Susubukan kong intindihin.
Sinabi mo sa 'kin minsan
na may pagkakapareho tayo.
Sisikapin kong initindihin ka.
Sige, kain na.
-Walisin mo pa 'yon. -Opo, sir.
SUNNY SPOT RICE SOUP
-Boss. -Ngumiti kayo.
Nilisan na namin ang mundo ng kasamaan
at legal nang maghahanap-buhay.
At…
Hoy, Daldalito!
Nandiyan na, sir!
Ano po 'yon, sir?
Tingnan mo ang karatula.
Di ba't chives 'yon, di scallions?
Pasensiya na po, sir.
Ipapabago ko po!
Asikasuhin mo na, chef.
Opo, sir.
Hoy, pare!
Hindi naman 'yon scallions, e!
Pambihira naman.
Ang mga tunay na lalaki
kumakain ng malalaking scallions!
Ang sabi ko, scallions!
-Kami na po ang bahala. -Ano'ng kasalanan ko?
Pagsisilbihan namin kayo nang may pagmamahal.
Maligayang pagdating po sa Sunny Spot Rice Soup.
Mukhang sa 'yo 'to.
Paalam.
Sabi ni Noh Suk-min
si Ju Cheon-suk daw
ang pumatay sa magulang ni Do-hee.
-Ngayon mo lang ba narinig 'to? -Oo.
Pero kung sinabi niya 'yon,
sigurado akong totoo 'yon.
Naniniwala siyang may kakayahan ang mama niya
na gumawa ng mga masasahol na bagay.
Director Jeong!
Totoo bang hindi si Noh Do-gyeong ang salarin?
Gaano ba talaga sila karami?
Parang maya't maya, may sumusulpot na bagong salarin, e.
Sigurado na ba tayo ngayon?
-Mr. Park. -Po?
Halimbawa…
may taong nag-alis sa 'yo mula sa kalbaryo mo.
Pero 'yon pala…
ang taong 'yon mismo ang dahilan ng paghihirap mo.
Ano'ng gagawin mo?
Lalayasan ko.
Pag may nanakit sa 'yo, dapat maputol ang anumang ugnayan n'yo.
Paano kung patay na ang taong 'yon?
E di wala na kayong ugnayan. Tapos.
Sino ba ang tinutukoy n'yo?
Si Ju Cheon-suk.
Maaaring siya…
ang pumatay sa mga magulang ni Do-hee.
Teka lang.
Ano'ng ibig n'yong sabihing maaaring siya ang pumatay?
Pinatay niya ba o hindi?
'Yon ang sabi ni Noh Suk-min, kaya di pa malinaw.
Anak ng…
Sinabi niya 'yon bago siya mamatay?
Siya nga talaga ang salarin.
Napakademonyo niya hanggang sa huli.
Kaya pala mukha kayong balisa.
Mukhang komplikado nga.
Natatakot kang ungkatin ang katotohanan,
pero masyadong mahalaga para pagtakpan.
Pero kung ako sa kaniya…
Ano?
Itatanggi ko na lang
at pagtatakpan.
Posible bang…
pagtakpan ang gano'n?
Paminsan-minsan masasaktan ka na parang may tinik ka sa dibdib.
Gayumpaman,
mas pipiliin ko ang di-perpektong kasiyahan
kaysa sa masakit na katotohanan.
Lumabas na siguro ang mga balita tungkol sa kita ng bagong produkto.
NAWAWALA PA RIN ANG KATAWAN NI CHAIRMAN NOH SUK-MIN
Walang pinaniniwalaan si Mama dati, at lalong hindi siya relihiyosa.
Pero bigla siyang natutong mangumpisal araw-araw mula no'ng mamatay sila!
Sa tingin mo, bakit kaya?
Ano ba 'yong gustong-gusto niyang linisin, ha?
Ano bang ikinakatakot niya, ha?
AKSIDENTE SA PAGAWAAN NG MIRAE ELECTRONICS
KAUNA-UNAHANG OPISYAL NA PAG-AKO NG MIRAE ELECTRONICS
SA AKSIDENTE SA PAGAWAAN
LUMUHOD SI CEO JU CHEON-SUK
Ibubunyag ko na ang lahat.
Ang lakas ng loob mong pagbantaan ako.
Ano ba'ng gusto mo?
Maghintay ka lang.
Hindi 'to aayon sa gusto mo.
Lahat ng pabor at pagmamahal na binigay niya sa 'yo,
susi 'yon para mapunta siya sa langit.
Ta-da!
Mahigit 20 taon na ang nakararaan mula nang namatay ang mga magulang mo.
Itigil mo na ang pag-alala sa anibersaryo ng pagkamatay nila.
Ipagdiwang mo na lang ang birthday mo.
Gaano katagal ka nagtrabaho kay Madam Ju?
Mga 20 taon akong nagtrabaho sa kaniya bago ako lumipat sa inyo.
Nandoon ka ba
no'ng inako niya ang aksidente sa pagawaan ng Mirae Electronics
sa unang pagkakataon?
Opo.
Kasisimula ko pa lang bilang sekretarya niya noon.
Kailan siya nagsimulang gumamit ng tungkod?
Bago ko pa siya makilala gumagamit na siya n'on.
Gamit na niya 'yon no'ng unang beses mo siyang nakilala.
No'ng burol ng mga magulang n'yo.
Mayroon bang
nangyari noon?
Hindi niya ipinaliwanag kung bakit.
Ang alam lang namin mayroon siyang malubhang karamdaman.
Gu-won.
Ano ang dapat kong gawin?
Di sang-ayon si Madam Ju sa pag-alala ko
sa anibersaryo ng kamatayan ng mga magulang ko sa kaarawan ko.
Palagi niya akong pinipilit
na kalimutan ang masalimuot na nakaraan.
Kung totoo ang sinabi ni Noh Suk-min,
at niloko nga ako ni Madam Ju,
ano ang dapat kong gawin?
Pakiramdam ko
nahulog ako sa isang patibong.
Naaalala mo ba 'yong text
na pinadala ni Ju Cheon-suk sa 'yo bago siya namatay?
Ang sabi niya mahal ka niya.
MAHAL KITA, DO-HEE
Kahit na namamatay na siya sa sakit,
tinext ka pa rin niya para iparamdam ang pagmamahal niya.
Nagiging tapat
ang mga tao kapag nasa bingit na sila ng kamatayan.
'Yan ang nasaksihan ko
sa nakalipas na 200 taon.
Tama ka.
Sayang lang, di nakakapagsalita ang patay.
Dahil kung gano'n man,
tapos na sana ang problema.
Di ba?
May paraan…
para makausap natin si Madam Ju.
Paano mo makakausap si Ju Cheon-suk dito?
Malapit siya sa pari dito,
kay Father Michael.
Baka sakaling
may alam siya.
Paano mangyayari 'yon?
Father.
'Yon pala.
Sa pangungumpisal.
Matagal-tagal na rin, Do-hee.
Siya po ang asawa ko.
Ako si Father Michael.
Jeong Gu-won.
Kakaiba lang po siya magsalita.
Hindi ka siguro tagarito.
Siyanga pala,
kumusta ang burol ni Ms. Ju?
Nagboboluntaryo ako noon sa Mongolia kaya hindi ako nakarating.
Napakahalaga po ng araw na 'yon.
Nabalitaan ko nga sa diyaryo.
Balita ko patay na si Suk-min.
'Yon po ang dahilan kaya ako naparito.
May sinabi po siyang kakaiba bago siya namatay.
Puwede mo ba kaming iwanan saglit?
Maghintay ka muna sa labas, ha?
Tumawag ka lang pag may nangyari.
Sige.
Masama ang kutob ko sa kaniya.
Mukhang ito na ang tamang panahon.
Hanggang sa huli…
binabagabag nang husto si Ms. Ju ng kaniyang konsiyensiya…
dahil hindi siya naging tapat sa 'yo.
Father.
Di na ako mapupunta sa langit, 'no?
Pero may mas kinatatakutan ako
kaysa ang mapunta sa impiyerno.
Natatakot ako…
na hindi niya ako mapatawad.
Ang isip mo ang nagpapanatili sa 'yo sa impiyerno.
Oras na para ipagtapat mo ang katotohanan
at maging malaya.
Ang katotohanan…
Kapag di ako nagkaroon ng lakas ng loob
bago ako mamatay…
at…
kapag tinanong ni Do-hee ang katotohanan,
nakikiusap ako…
na sabihin n'yo ito sa kaniya.
Ikaw ba ang nag-utos nito?
Ikaw ba ang nag-utos na pakialaman ang working environment measurement data?
Panandalian lang naman.
Papalitan ko ang dust collectors kapag pinal na ang pamumuhunan.
"Panandalian lang naman"?
Puwede 'yang ikamatay ng mga tao.
Sinasabi mo bang ipagpapalit mo ang buhay nila para sa isang puhunan?
May kaayusan ang lahat ng bagay.
May mga panganib na kailangang tanggapin
kung nais makamit ang hangarin.
Pero hindi ikaw ang nanganganib dito!
Isasakripisyo mo ang mga empleadong nagtitiwala sa 'yo
para sa sarili mong hangarin.
Nasa krisis ang kompanya.
Bibihira ang ganitong kalaking alok para mamuhunan!
Wala ka nang magagawa.
Ang bawat hangarin,
may katumbas na sakripisyo.
Wala na akong mapagpipilian pa.
Ibubunyag ko na ang lahat.
Ang lakas ng loob mong pagbantaan ako.
Ano'ng gusto mo?
Pera ba?
Gusto ko lang na akuin mo ang responsibilidad
at siguruhing hindi na ito mauulit.
Ikaw 'tong tumalikod sa kompanya at lumayas.
Ano'ng karapatan mo?
Kompanya ko 'to.
Hindi mo binuong mag-isa 'to.
Nabuo 'to sa mga dugo, pawis, at luha
ng lahat nang nagtatrabaho rito!
Honey, tama na.
Wala na tayong oras.
Maghintay ka lang.
Hindi 'to aayon sa gusto mo.
Magpapadala ang asawa ko ng mga detalyadong dokumento sa opisina n'yo.
Daan-daang buhay ang nakataya rito.
Kailangan malaman 'to ng mga tao.
Pagkatapos ng pinagdaanan ko para sa kompanyang 'to…
sisirain mo lang ang lahat?
Honey.
Kailangan ko 'tong gawin
bago ako mamatay.
Pipigilan kita kung kinakailangan.
Gamit ang mga sarili kong mga kamay.
Oras na, honey.
'Wag kang mag-alala.
Mapupuntahan ko pa si Do-hee bago ako mawala.
Hindi!
ANAK KONG SI DO-HEE
Gising.
Honey.
Iligtas mo ang asawa ko.
Hindi ka puwedeng humiling.
Nakipagkasundo ka na sa 'kin sampung taon ang nakalipas.
Pakiusap, hindi ko puwedeng iwan mag-isa si Do-hee.
Mamamatay ka sa atake sa puso.
Do-hee.
Ano…
ang ginawa mo?
Sa tingin ng mga mata mo,
halatang desperado ka sa isang bagay.
Ano?
Gusto mo bang tuparin ko ang kahilingan mo?
Kaya kong tuparin ang pinakainaasam mong hiling
at kaya kong ibigay ang buhay na gusto mo.
Sisingilin kita pagkaraan ng sampung taon.
Pagkatapos ng sampung taon,
mapupunta sa impiyerno ang kaluluwa mo.
Ikaw nga siguro…
ang diyablo.
Buong buhay pinagsisihan
ni Ms. Ju ang gabing 'yon.
Sinisi niya ang sarili niya sa pagkamatay nila.
Na hindi sana nangyari 'yon kung hindi niya sila sinundan.
Ano'ng sabi niya?
Nagsinungaling si Noh Suk-min.
Pero bakit parang malungkot ka?
Nakokonsiyensiya ako dahil pinagdudahan ko si Madam Ju.
Tara na.
Maghihilamos na ako at matutulog.
Do-hee.
'Wag kang mag-alala.
Pagod lang ako.
Ang nangyari no'ng gabing 'yon
ang bumago sa pananaw ni Ms. Ju tungkol sa buhay.
Ang pakikipag-usap niya sa totoong diyablo…
ang tuluyang bumago sa mala-diyablo niyang pagkatao.
Lalabas ka ba?
Oo, gagawa lang ng bagong kasunduan.
Mas marami akong nagagawa pag gabi.
Matulog ka na.
'Wag mo na akong hintayin.
Bumalik ka.
Marahil kilala mo na kung sino ako…
dahil hindi ka nagulat dito.
Bakit naman ako magugulat?
Ikaw ang patunay
na totoo ang Diyos.
Nagtitiwala ka talaga sa Kaniya.
Ang totoo, matagal na kitang hinihintay.
Iwanan mo na si Do-hee.
Mapapahamak lang siya dahil sa 'yo.
Hindi kayo puwedeng magsama.
Alam ko ang trabaho mo,
pero masyado mo yata akong hinuhusgahan.
Mabait ako.
Kay Do-hee nga lang.
Hindi ka ba nagtataka
kung bakit kilala kita?
May pambihira kang presensiya at kakaibang paraan ng pagsasalita.
No'ng una kitang makita,
napagtanto ko na ikaw ang diyablong
tinutukoy ni Ms. Ju.
Sinasabi mo bang nagkakilala na kami ni Ju Cheon-suk?
Nasaksihan niya ang pag-akay mo
sa tatay ni Do-hee
papunta sa impiyerno.
Hindi ka puwedeng humiling.
Nakipagkasundo ka na sa 'kin sampung taon ang nakalipas.
Pakiusap, hindi ko puwedeng iwanan si Do-hee mag-isa.
Ikaw nga siguro…
ang diyablo.
Normal lang na makalimutan natin ang isang tao
sa paglipas ng panahon.
Alam mo naman,
madali at mabilis tumanda ang mga tao.
Pero…
lingid sa kaalaman mo,
nangyayari na ulit
ang kapalarang pilit mong iniiwasan.
Alam N'yo na pala ang mangyayari.
Gaya ng sabi ko,
kinailangang ikaw mismo ang makatuklas dito.
Ang akala ng mga tao kontrolado ko ang lahat ng bagay.
Pero…
kasama lang nila ako sa paglalakbay nila.
Madam Ju.
Nangako po ako na maayos na ako pagbalik ko,
pero hindi ko natupad.
Kung naging tapat ba kayo sa 'kin,
mahuhulog pa rin kaya ang loob ko kay Gu-won?
Ano kaya ang hiniling ni Papa?
Kailangan kong malaman…
kung anong kasunduan ang ginawa niya.
Malay ba natin
kung niligtas pala ni Gu-won ang buhay ni Papa?
PAGTATAPOS NG KONTRATA
Ms. Do.
Ngayong araw ang huling pagtatanghal ko.
Alam kong hindi tayo magkasundo,
pero gusto kong magpaalam sa 'yo.
Hindi ka na ba babalik sa Korea?
Hindi na.
Mag-iingat ka.
Ito ang nangyayari kapag nagmamahal ng demonyo ang isang tao.
Biro lang.
Sana maging masaya ka
sa piling man ni Director Jeong o hindi.
Salamat.
Magiging masaya ako.
-Sumali na kayo sa programa. -Salamat.
'Wag kalimutang mag-iwan ng review.
-Salamat. -Sana magustuhan n'yo.
Ang gaganda ng mga kulay.
-Puwede ba akong kumuha? -Sige po.
Sikat na sikat 'yan ngayon sa social media.
Sisikat ba ako pag uminom ako nito?
Bigyan n'yo kami ng magandang review.
-Magandang araw sa inyo. -Tikman n'yo po.
Salamat.
Tulungan na kita.
Hindi na, salamat.
E kung sabay nating buhatin?
Masaya akong makita kayong dalawa
-na magkasundo… -Ako na.
Kaya na raw niya.
Bigyan n'yo kami ng magandang review.
Salamat.
Mr. Park.
Hello.
Nasaan po si Director Jeong?
Umalis para gumawa ng kasunduan.
Mas sumipag siya mula no'ng bumalik ang kapangyarihan niya.
Puwede ba tayong mag-usap nang tayo lang?
Nang tayo lang?
Mr. Park, hinahanap kayo ng direktor.
Sige na. Hihintayin na lang kita.
Mabilis lang 'to.
Sa opisina ni Director Jeong na lang kayo maghintay.
-Sige. -Sige po.
-Bilis. -Sige.
Taeng-tae na siguro 'yon.
-Kailangan na nating magmadali, Mr. Park. -Sige.
Ulitin natin!
Gusto kong pumirma ng bagong kasunduan!
Nasaan na siya?
Dapat nandito siya, e.
Ikaw 'yon, di ba?
Sampung taon na mula no'ng pumirma ako sa 'yo.
Sa wakas, nagkita tayo muli.
Kung saan-saan kita hinanap!
Ayaw ko na.
Kunin mo na ang pera ko, ang tagumpay ko, lahat.
Nagpunta ka rito para lang sabihin 'yan?
Dati, gusto ko lang maging matagumpay.
Mali ang inuuna ko noon at nakagawa ako ng maling desisyon.
Araw-araw kong pinagsisisihan 'yon mula noon.
Parang awa mo na.
Binabawi ko na ang lahat ng hiniling ko,
'wag mo lang akong kunin.
Ano ba ang tingin n'yong mga tao sa demonyo?
Mukha ba kaming anghel?
Pakiusap…
Manood ka.
Ganito kaming mga demonyo.
KIM JI-YEON
"Kim Ji-yeon".
HONG SEOK-YEONG
PARK MIN-CHEOL
Ang lahat ng ito,
ang mga pangalan ng mga taong nakipagkasundo sa kaniya?
SHIN JU-YEON
OH GYU-TAE
PARK GYEONG-MIN
Nandito rin ang pangalan ni Papa…
DO WON-JUN
Kanina pa ba kayo?
May tao kaninang malapit nang mamatay…
na biglang pumasok sa opisina ko.
Sa opisina n'yo?
Nagpunta roon si Do Do-hee, e.
SUNWOL FOUNDATION
Do-hee.
May problema ba?
Do-hee.
Hindi ko alam ang nangyari,
pero uminom ka muna ng tubig at huminahon.
Ano ba 'yon? Ano'ng nangyari?
Nag-away ba kayo ni Mr. Jeong?
'Yong mga taong minamahal ko…
sila ang naging impiyerno ko.
Minahal ko sila nang buong-buo,
pero kinasusuklaman ko sila ngayon.
Tama nga Kayo.
Sa huli…
magiging miserable pa rin si Do-hee dahil sa 'kin.
Dahil gano'n talaga ako.
At hindi 'yon dahil sa demonyo ka.
Mga tao rin ang nagpapahirap sa mga kapwa nila.
Do-hee.
Kailangan kong malaman
kung anong kasunduan ang ginawa ni Papa.
Ang nangyari no'ng gabing 'yon…
Ang pakikipag-usap niya sa totoong diyablo
ang tuluyang bumago sa mala-diyablo niyang pagkatao.
Hanggang sa huli, binagabag si Ms. Ju ng kaniyang konsiyensiya
dahil hindi siya naging tapat sa 'yo.
Nasaksihan niya ang pag-akay mo
sa tatay ni Do-hee
papunta sa impiyerno.
Kung naging tapat ba kayo sa 'kin,
mahuhulog pa rin kaya ang loob ko kay Gu-won?
MIRAE F&B
Tara, maglakad tayo.
Giniginaw ka ba?
Hindi.
Do-hee.
-May… -Tapusin na natin mamaya
ang pag-aayos sa Christmas tree.
Ipapa-book ko na rin 'yong couple set na hindi natin nakuha dati.
Sana puwede pa.
Mukhang…
hindi tayo magpa-Pasko nang magkasama.
Do-hee.
Iligtas mo ang sarili mo…
mula sa impiyerno.
Gu-won.
Naglaho na si Gu-won,
at nagwakas na rin ang kaligtasan ko.
Pinapahirapan ka ng pagmamahal mo sa 'kin.
Pero minahal mo pa rin ako.
Hahantong pa rin tayo sa ganito.
Magpapakalayo-layo muna ako.
Hanggang sa magkaroon ng masayang wakas si Do-hee nang wala ako.
Bumalik na sa dati ang lahat.
Sa tingin mo masasaktan ako sa ganito?
Hindi 'no. Ayos lang ako.
Isang linggo na ang nagdaan,
at hindi pa rin natatagpuan ang katawan ni Chairman Noh Suk-min.
Hindi kaya…
Wala pang nahahanap na ebidensiya na may kinalaman sa pagkawala niya.
Tagapagsalin ng subtitle: Alfred Brian